ພະທິເບດເອົານໍ້າມັນ ເຜົາຕົວຕາຍ
ພະ Norbu ໄວ 29 ປີ ​ໄດ້​ດື່ມນໍ້າມັນ​ ​ແລ້ວກໍ​ເອົາ​ນໍ້າມັນ​ຫົດ​ໂຕ​ເອງ ​ຫລັງ​ຈາກຮ້ອງ​ໂຮ​ຄໍາ​ຂວັນ​ແລະຮຽກຮ້ອງ​ໃຫ້​ອົງ​ດາ​ໄລ ລາມະ​ ກັບຄືນມາ​.
ພວກກຸ່ມຊາວທິເບດພັດຖິ່ນກ່າວວ່າ ການຕິດຕໍ່ທາງໂທລະສັບແລະທາງອິນເຕີແນັດ ໄດ້ຖືກຕັດຂາດໃນເຂດນຶ່ງໃນພາກຕາເວັນຕົກຂອງຈີນ ບ່ອນທີ່ພະສາສະໜາພຸດອົງນຶ່ງ ໄດ້ເອົາໄຟເຜົາໂຕຕາຍໃນວັນຈັນວານນີ້ ພວກກຸ່ມຊາວທີເບດເຫລົ່ານີ້ກ່າວວ່າ ພະ Tsewang Norbu ວັຍ29 ປີໄດ້ດື່ມນໍ້າມັນ ເຊື້ອໄຟ ແລະເອົານໍ້າມັນຫົດໂຕເອງ ຫລັງຈາກຮ້ອງໂຮຄໍາຂວັນຕ່າງໆແລະແຈກຢາຍ ໃບປິວໂດຍຮຽກຮ້ອງໃຫ້ອົງດາໄລລະມະກັບຄືນປະເທດ ຫລັງຈາກນັ້ນ ຜູ້ກ່ຽວກໍໄດ້ ເອົາໄຟເຜົາໂຕແລະເສຍຊີວິດໄປໃນທັນທີ ອົງການຂ່າວຊິນຫົວທາງການຂອງຈີນໄດ້ຢືນຢັນວ່າ ພະອົງນຶ່ງໄດ້ຂ້າໂຕຕາຍໃນເຂດນຶ່ງ ໃນແຂວງຊີສວນ ໃກ້ກັບທິເບດ ແຕ່ບໍ່ໄດ້ແຈ້ງໃຫ້ຊາບວ່າເປັນດ້ວຍເຫດໃດ ພວກກຸ່ມຊາວທິເບດພັດຖິ່ນທີ່ອາໄສຢູ່ໃນອິນເດຍເຫລົ່ານີ້ ກ່າວວ່າ ພວກທະຫານຈີນໄດ້ ເຂົ້າແຊກແຊງເວລາພວກພະສົງຈໍານວນນຶ່ງໃນວັດ Nyitso ເລີ້ມນໍາສົບພະອົງນີ້ເຂົ້າໄປ ວັດດັ່ງກ່າວ ເພື່ອທໍາພິທີທາງດ້ານສາສະໜາ ແລະພະຍາຍາມຍາດເອົາສົບນັ້ນໄປໂດຍ ການໃຊ້ກໍາລັງບັງຄັບ